Source: https://www.liestany.sk/samosprava/vzn/a3-2013/
Timestamp: 2019-10-24 02:15:22+00:00
Document Index: 8069828

Matched Legal Cases: ['§ 6', '§ 11', '§ 18', '§ 19', '§ 19', '§ 19', '§ 20', '§ 22', '§ 8', '§ 32', '§ 24', '§ 24', '§ 24', '§ 24', '§ 24', '§ 25', '§ 25']

3/2013 :: Obec Liešťany
Úvodná stránka > Samospráva > VZN > 3/2013
Obecné zastupiteľstvo v Liešťanoch na základe ustanovení § 6 ods. 1 a § 11 ods. 4, písm. g) zákona Slovenskej národnej rady č. 369/1990 Zb. o obecnom zriadení v znení neskorších predpisov a § 18 odst. 2 zákona č. 131/2010 Z.z. o pohrebníctve ( ďalej len zákon o pohrebníctve), vydáva pre katastrálne územia obce Liešťany toto:
ktorým sa vydáva Prevádzkový poriadok pohrebiska v obci Liešťany, ďalej len
„Prevádzkový poriadok pohrebiska“
Tento „Prevádzkový poriadok pohrebiska“ (ďalej len „prevádzkový poriadok“) upravuje pôsobnosť obce Liešťany, ako prevádzkovateľa pohrebísk (ďalej len „prevádzkovateľ“), práva a povinnosti fyzických osôb, fyzických osôb – podnikateľov a právnických osôb v súvislosti so zaobchádzaním s ľudskými pozostatkami a s ľudskými ostatkami a s prevádzkovaním pohrebísk a návštevníkov pohrebísk v súlade so zákonom 131/2010 Z.z. o pohrebníctve.
Správa, prevádzkovanie a evidencia pohrebiska
Správu pohrebiska zabezpečuje Obec Liešťany:
Názov: Obec Liešťany
Sídlo: Liešťany
Adresa : Obecný úrad Liešťany
Štatutárny zástupca: Vladimír Šopoň – starosta obce
IČO: 00318230
Správca pohrebiska je povinný zabezpečovať jeho prevádzku.
Prevádzkovanie pohrebiska zahŕňa: 1. vykopanie hrobu a zasypanie hrobu,
správu a údržbu Domu smútku,
správu a údržbu chodníkov a zelene na pohrebisku,
1a) meno, priezvisko a dátum úmrtia osoby, ktorej ľudské ostatky sú uložené v hrobovom
1c) záznam o nebezpečnej chorobe, ak mŕtvy, ktorého ľudské pozostatky sa uložili do
1d) meno, priezvisko a adresu miesta trvalého pobytu, ak je nájomcom fyzická osoba;
1e) dátum uzavretia zmluvy o nájme hrobového miesta a údaje o zmene nájomcu,
1g) skutočnosť, či je hrob, hrobka alebo pohrebisko chránené ako národná kultúrna
1h) údaje o pochovaní potrateného ľudského plodu alebo predčasne odňatého ľudského
2 a) zákaze pochovávania a dobe jeho trvania, ak sa taký zákaz vydal,
2 b) zrušení pohrebiska
b) zdržať sa v styku s pozostalými necitlivého správania a pri pohrebnom obrade
umožniť účasť cirkví a iných osôb v súlade s prejavenou vôľou obstarávateľa pohrebu,
c) vykonávať exhumáciu ľudských ostatkov podľa § 19 zákona č. 131/2010,
d) zabezpečiť, aby hrob spĺňal požiadavky podľa § 19 ods. 1 zákona č. 131/2010,
e) dodržiavať dĺžku tlecej doby podľa § 19 ods. 3 zákona č. 131/2010,
f) dodržiavať zákaz pochovávania podľa § 20 ods. l zákona č. 131/2010,
g) pri výpovedi nájomnej zmluvy postupovať podľa § 22 zákona č. 131/2010,
Prevádzkovateľ pohrebiska sa pri svojej činnosti riadi týmto prevádzkovým poriadkom pohrebiska.
Prevádzkovanie pohrebiska je možné len na základe odbornej spôsobilosti poverenej osoby, ktorá získala po absolvovaní odbornej prípravy v akreditovanej vzdelávacej ustanovizni, osvedčenia odbornej spôsobilosti na prevádzkovanie pohrebiska.
Prevádzkovateľ pohrebiska vedie evidenciu pohrebiska, ktorá spočíva v evidencií hrobových miest na jednotlivých cintorínoch. Plán hrobových miest sa nachádza u prevádzkovateľa, ktorý sa vedie v elektronickej podobe.
Rozdelenie pohrebiska
Pohrebisko je rozdelené na tieto časti:
Cintorín Dobročná,
Cintorín Liešťany – horný/starý, p.č. 708
Cintorín Liešťany – dolný/nový, p.č. 707
Cintorín Lomnica
V jednotlivých častiach pohrebiska sú voľné miesta na ukladanie ľudských pozostatkov.
Na účely tohto nariadenia sa používajú nasledovné pojmy:
ľudské pozostatky sú mŕtve ľudské telo,
zaobchádzanie s ľudskými pozostatkami je manipulácia, preprava, prenos, úprava od momentu smrti po pochovanie,
pochovanie je ukladanie ľudských pozostatkov alebo ľudských ostatkov do hrobu alebo hrobky na pohrebisku, alebo uloženie urny s popolom na pohrebisku (popol sa môže uložiť aj na inom mieste),
verejné pohrebisko, ďalej len „pohrebisko“ je cintorín; obec nemá kolumbárium, ani urnový háj, ani rozptylovú lúku,
hrobové miesto je miesto na pohrebisku, určené na vybudovanie hrobu, hrobky alebo miesto na uloženie urny s popolom,
hrob je hrobové miesto, ktoré vzniklo vykopaním jamy na uloženie rakvy s ľudskými pozostatkami alebo ľudskými ostatkami do zeme,
prehĺbený hrob je hrobové miesto, ktoré svojimi rozmermi umožňuje uloženie dvoch rakiev s ľudskými pozostatkami nad sebou tak, aby pred uplynutím tlecej doby nedošlo pri ukladaní vrchnej rakvy k manipulácii s telesnými ostatkami uloženými v spodnej rakve,
dvojhrob alebo viachrob je hrobové miesto, ktoré svojimi rozmermi umožňuje uloženie dvoch alebo viacerých rakiev s ľudskými pozostatkami alebo ľudskými ostatkami bezprostredne vedľa seba,
transportný vak je nepriepustný obal, ktorý slúži na prepravu a prenos ľudských pozostatkov alebo ľudských ostatkov, ak použitie transportnej rakvy nie je možné,
úprava ľudských pozostatkov je ich úprava pred pietnym uložením do rakvy (zahŕňa najmä umývanie, kozmetickú úpravu, obliekanie do šiat alebo rubáša),
Pochovávanie, ukladanie ľudských pozostatkov a exhumácia ľudských ostatkov
S ľudskými pozostatkami a ľudskými ostatkami sa musí zaobchádzať dôstojne a tak, aby nedošlo k ohrozeniu verejného zdravia alebo verejného poriadku.
Ľudské pozostatky sa dočasne ukladajú v dome smútku. Telo osoby zomretej mimo zdravotníckeho zariadenia musí byť premiestnené do Domu smútku najneskôr do 8 hodín po prehliadke, ak v tej istej lehote nebolo umiestnené v obdobnom zariadení pre dočasné uloženie mŕtvych, v krematóriu, na cintoríne alebo prevezené na pitvu. Do 8 hodín sa nepočíta čas medzi 22.00 a 6.00 hodinou. Prevoz mŕtveho zabezpečí obstarávateľ pohrebu.
Pochovať mŕtveho z inej obce/mesta na pohrebisku, ktoré sa nachádza na území obce Liešťany, možno len s povolením starostu obce Liešťany.
Ľudské pozostatky sa musia pochovať spravidla do 96 hodín od úmrtia, nie však pred uplynutím 48 hodín od úmrtia. Ľudské pozostatky uložené v chladiacom zariadení musia byť pochované do 14 dní od úmrtia okrem prípadov uvedených v § 8 ods. 4 písm. h) zákona č. 131/2010 Z. z. Ak bola vykonaná pitva, možno mŕtveho pochovať ihneď po pitve. Ak bola pitva nariadená v trestnom konaní, ľudské pozostatky možno pochovať len so súhlasom prokurátora alebo vyšetrovateľa, ktorý súhlas vydá po prehliadke a pitve bez odkladu.
Vstup do priestorov s chladiacim boxom v Dome smútku je možný len so súhlasom správcu prostredníctvom poverenej osoby.
Dom smútku je vybavený:
chladiacim zariadením
obradnou miestnosťou
sociálnym zariadením pre verejnosť
miestnosťou pre úpravu telesných pozostatkov
skladovými priestormi
pri hrobe pre dospelú osobu a dieťa staršie ako 10 rokov
90 cm x 220 cm, hĺbka najmenej 1,60 m, prehĺbený hrob musí mať hĺbku
aspoň 2,2 m
- pri detskom hrobe (dieťa mladšie ako 10 rokov)
60 cm x 160 cm, hĺbka najmenej 1,20 m
- pri detskom hrobe (dieťa mladšie ako 3 roky) najmenej
50 m x 100 cm, hĺbka najmenej 1,20 m,
rakva s ľudskými pozostatkami musí byť po uložení do hrobu zasypaná skyprenou zeminou vo výške minimálne 1,2 m,
rakva s ľudskými pozostatkami sa ukladá spravidla po jednom prípadne po dvoch nad sebou do každého hrobu.
Na dvojhrob a viachrob sa nevzťahujú požiadavky ustanovené v odseku 1 písm c).
Pred uplynutím tlecej doby sa môžu do toho istého hrobu uložiť ďalšie ľudské pozostatky, ak je ich možné umiestniť nad úroveň naposledy pochovaných ľudských ostatkov a vrstva uľahnutej zeminy nad vrchnou rakvou bude najmenej 1 m.
Ľudské ostatky musia byť uložené v hrobe najmenej do uplynutia tlecej doby, ktorá je v našej obci určená na 20 rokov.
Ľudské ostatky je možné exhumovať na príkaz sudcu, alebo prokurátora, alebo žiadosť obstarávateľa pohrebu alebo blízkej osoby, ak obstarávateľ pohrebu už nežije, alebo na žiadosť obce, ak bola obstarávateľom pohrebu.
Žiadosť na exhumáciu podľa odseku 9) podáva žiadateľ prevádzkovateľovi pohrebiska, na ktorom sú ľudské ostatky uložené a musí obsahovať :
a) vyjadrenie regionálneho úradu verejného zdravotníctva ak ide o ľudské ostatky pred uplynutím tlecej doby,
Nájomná zmluva - povinnosti nájomcu
Uzavretím nájomnej zmluvy prevádzkovateľ pohrebiska prenechá za nájomné podľa cenníka, ktorý tvorí prílohu tohto VZN, nájomcovi hrobové miesto na uloženie ľudských pozostatkov alebo ľudských ostatkov.
Nájomná zmluva sa uzatvára na dobu neurčitú.
Pri úmrtí nájomcu hrobového miesta má prednostné právo na uzavretie novej nájomnej zmluvy na hrobové miesto osoba blízka., ak je blízkych osôb viac, tá blízka osoba, ktorá sa prihlási ako prvá. Prednostné právo na uzatvorenie nájomnej zmluvy možno uplatniť najneskôr do jedného roka od úmrtia nájomcu hrobového miesta. Prevádzkovateľ pohrebiska musí zabezpečiť počas trvania nájomnej zmluvy prístup k hrobovému miestu a zdržať sa akýchkoľvek zásahov do hrobového miesta okrem prípadov, ak je potrebné zabezpečiť prevádzkovanie pohrebiska. O pripravovanom zásahu je prevádzkovateľ pohrebiska povinný bezodkladne písomne informovať nájomcu.
Nájomca je povinný na vlastné náklady zabezpečovať údržbu hrobového miesta a písomne oznamovať prevádzkovateľovi pohrebiska všetky zmeny údajov, potrebných na vedenie evidencie hrobových miest.
Na prenajatom mieste majú pozostalí právo uložiť do hrobu ľudské pozostatky, zriadiť hrob a upraviť jeho povrch.
Prevádzkovateľ pohrebiska je povinný vopred upozorniť nájomcu, že uplynie lehota, na ktorú je nájomné zaplatené, najneskôr tri mesiace pred uplynutím tejto lehoty.
Prevádzkovateľ pohrebiska je povinný vopred písomne upozorniť nájomcu na vypovedanie nájomnej zmluvy, najmenej šesť mesiacov predo dňom , keď sa má hrobové miesto zrušiť.
Ak prevádzkovateľ pohrebiska vypovie nájomnú zmluvu z dôvodov uvedených v odseku 3 písm. a) a b), musí so súhlasom nájomcu zabezpečiť iné hrobové miesto na vlastné náklady preložiť ľudské ostatky vrátane príslušenstva hrobu na nové hrobové miesto.
Ak prevádzkovateľ pohrebiska vypovie nájomnú zmluvu z dôvodov uvedených v odseku 3 písm. a) a b), je povinný výpoveď nájomnej zmluvy doručiť nájomcovi najmenej tri mesiace predo dňom , keď sa má hrobové miesto zrušiť, ak mu nie je známa adresa nájomcu, alebo sídlo nájomcu, uverejní túto informáciu na mieste obvyklom na pohrebisku.
Ak prevádzkovateľ pohrebiska vypovie nájomnú zmluvu z dôvodu uvedeného v odseku 3 písm. c), je povinný výpoveď doručiť nájomcovi najneskôr do dvoch mesiacov po uplynutí lehoty, na ktorú bolo nájomné zaplatené , ak mu nie je známa adresa nájomcu alebo sídlo nájomcu, uverejní túto informáciu na mieste obvyklom na pohrebisku.
Ak prevádzkovateľ pohrebiska vypovedal nájomnú zmluvu z dôvodu uvedeného odseku 3 písm. c) a nájomca je známy, výpovedná lehota uplynie do jedného roka odo dňa doručenia výpovede. Prevádzkovateľ pohrebiska vyzve nájomcu, aby najneskôr do tejto lehoty odstránil z hrobového miesta príslušenstvo hrobu, ak ho v tejto lehote neodstráni, po uplynutí výpovednej lehoty sa príslušenstvo hrobu považuje za opustenú vec.
Ak prevádzkovateľ pohrebiska vypovie nájomnú zmluvu z dôvodu uvedeného v odseku 3 písm. c) a nájomca nie je známy, uverejní výpoveď nájomnej zmluvy na mieste obvyklom na pohrebisku. Výpovedná lehota uplynie tri roky odo dňa, odkedy nebolo nájomné zaplatené. Prevádzkovateľ pohrebiska ponechá po túto lehotu príslušenstvo hrobu na hrobovom mieste s označením, že ide o trojročné uloženie, počas ktorého sa môže nájomca prihlásiť, po uplynutí výpovednej lehoty sa príslušenstvo hrobu považuje za opustenú vec.
Stavby na pohrebisku, výsadba
Na vybudovanie akejkoľvek stavby (hrobu, náhrobku, rámu alebo prestavbe, alebo úprave) je potrebný súhlas prevádzkovateľa pohrebiska.
Pri budovaní stavby alebo pri jej úprave sa musí stavebník riadiť týmto VZN a pokynmi prevádzkovateľa, najmä pokiaľ ide o tvar, rozmery.
a) základy musia byť dimenzované na únosnosť pôdy
b) rozmery novovybudovaných hrobových miest vrátane príslušenstva hrobu
Jednohrob: 110 x 250cm
Dvojhrob : 210 x 250 cm
Trojhrob : 310 x 250 cm
Detský hrob ( dieťa do 3 rokov): 80 x 140 cm
Detský hrob ( dieťa do 10 rokov): 90 x 200 cm
c) uličky medzi hrobovými miestami musia byť priechodné, široké 70 cm
(predná a zadná strana susediacich hrobov)
d) predné a zadné hrany ohrady musia byť v jednej rovine s hranami susedných
hrobov .
Vykonávateľ kamenárskych prác je povinný sa preukázať prevádzkovateľovi písomným súhlasom osoby, ktorá je oprávnená na ich vykonanie.
Každý, kto vykonáva kamenárske a iné práce na pohrebisku, je povinný zvyšky kameňa a ostatných materiálov používaných pri týchto prácach vyviesť z pohrebiska, a na vlastné náklady očistiť okolie hrobu.
Odpredávať alebo odstraňovať vybudované stavby nie je prípustné bez vedomia prevádzkovateľa pohrebiska.
Ukladať demontované pomníky a ich súčasti na pohrebisku bez súhlasu prevádzkovateľa pohrebiska je prísne zakázané.
Stromy a kry možno vysádzať na prenajatom hrobovom mieste len s predchádzajúcim písomným súhlasom prevádzkovateľa pohrebiska. Zeleň na pohrebisku je treba pokladať za verejno-účelovú.
Likvidáciu vyrastených drevín je možné podľa zákona č. 543/2002 Z.z vykonávať len so súhlasom prevádzkovateľa a pritom je potrebné dbať, aby pri likvidácii drevín nedošlo k poškodeniu susedných hrobov.
Po ukončení prác je občan povinný na svoje náklady odstrániť zbytky drevín a očistiť okolie hrobu.
Prístup na pohrebisko, povinnosti návštevníkov
Pohrebisko je prístupné verejnosti nepretržite 24 hodín denne.
Dom smútku je pre verejnosť prístupný spravidla hodinu pred pohrebom, na základe požiadavky pozostalých i v inom čase po dohode s prevádzkovateľom.
Prevádzkovateľ môže prístup na pohrebisko alebo jeho časti dočasne zakázať, napr. v dobe vykonávania terénnych úprav, exhumácií, za snehu či poľadovice, ak nemožno zaistiť bezpečnosť návštevníkov pohrebiska.
Návštevník pohrebiska je povinný:
Návštevníci pohrebiska sú povinní dodržiavať pokyny prevádzkovateľa a sú povinní správať sa spôsobom zodpovedajúcim piete miesta. Na pohrebisku nie je dovolené robiť hluk, vykrikovať, fajčiť, používať alkoholické nápoje a iné omamné prostriedky, vstupovať už pod ich vplyvom, odkladať odpadky a iné veci mimo miest na to určených, vodiť alebo vpúšťať psov a iné zvieratá. Návštevníci nesmú poškodzovať pomníky, zariadenia, objekty a zeleň na pohrebisku.
Vstup s motorovým vozidlom na pohrebisko je povolený iba po vyhradených komunikáciách, a to:
na dopravu rakvy s ľudskými pozostatkami zomrelého do domu smútku, na vykonanie pohrebného obradu alebo uloženie rakvy s telesnými pozostatkami zomrelého do chladiaceho zariadenia,
na dopravu materiálu potrebného na výstavbu a rekonštrukciu pomníkov, obrubníkov, a inú úpravu hrobového miesta,
Prevádzkovateľ pohrebiska je povinný umožniť prevádzkovateľovi pohrebnej služby vstup na pohrebisko na vykonanie pohrebnej služby podľa rozsahu dohodnutého s obstarávateľom pohrebu.
Prevádzkovateľ pohrebiska vykonáva dozornú činnosť pri pietnych aktoch.
V záujme ochrany vecí patriacich nájomníkom a návštevníkom, sú vodiči vozidiel povinní pri vjazde a výjazde z pohrebiska umožniť prevádzkovateľovi kontrolu úložných priestorov vozidiel. Vodiči vozidiel sú povinní dodržiavať pokyny prevádzkovateľa, inak môžu byť vykázaní z priestorov pohrebiska.
Prevádzkovateľ umožní voľný prístup k objektom na pohrebisku v dobe jeho sprístupnenia verejnosti a zaistí voľný prechod pohrebnému sprievodu.
Ukladanie nádob, náradia a iných predmetov na susedné hroby je zakázané.
Na pohrebisku je zakázané páliť trávu, lístie a iný odpad.
Komunikácie na pohrebisku a uličky medzi hrobmi nie je možné užívať na iné účely ako komunikačné a nie je možné obmedzovať ich priechodnosť. Taktiež nie je možné bez súhlasu prevádzkovateľa umiestňovať úschovné priestory v okolí hrobov.
Zakazuje sa akékoľvek umiestňovanie ponúk a reklám právnickými alebo fyzickými osobami vo všetkých priestoroch pohrebiska.
Prevádzkovateľ je oprávnený vykázať z pohrebiska osoby, ktoré ponúkajú tovary a služby na pohrebisku tak, že obťažujú svojim správaním návštevníkov pohrebiska.
Podnikateľské subjekty, pred vstupom na pohrebisko si vyžiadajú od prevádzkovateľa pohrebiska doklad „Povolenie na vstup na vykonanie prác“. Tento doklad vydá poverený pracovník prevádzkovateľa pohrebiska, ktorý zinkasuje poplatok v zmysle platného cenníka, o čom vydá príslušný doklad.
Porušením povinností sa návštevník dopúšťa priestupku v zmysle zákona o pohrebníctve.
Odpad vzniknutý pri údržbe hrobového miesta je povinný nájomca hrobového miesta a návštevník pohrebiska odviesť na miesto na to určené na pohrebisku.
Stavebník je povinný stavebný odpad na vlastné náklady odviezť z pohrebiska.
Odpad sa likviduje v kontajneroch na separovaný zber (plast, sklo, ostatný odpad) a v sezónnom období vo veľkoobjemových kontajneroch, umiestnených v priestoroch cintorínov.
Odvoz odpadu zabezpečuje prevádzkovateľ pohrebiska dodávateľským spôsobom.
Kontrolu dodržiavania ustanovení prevádzkového poriadku pohrebiska vykonávajú:
Poverený zamestnanci obecného úradu v Liešťanoch
Priestupku podľa § 32 zákona č. 131/2010 Z.z. (zákona o pohrebníctve) sa dopustí ten, kto:
a) nedodržiava ustanovenia prevádzkového poriadku pohrebiska, ktoré sa týkajú povinností nájomcu hrobového miesta podľa § 24 písm. a) zákona o pohrebníctve,
b) neužíva hrobové miesto podľa nájomnej zmluvy podľa § 24 písm. b) zákona o pohrebníctve, c) neudržiava prenajaté hrobové miesto v poriadku na vlastné náklady podľa § 24 písm. c)
zákonao pohrebníctve, d) písomne neoznámi prevádzkovateľovi pohrebiska všetky zmeny údajov, ktoré sú potrebné na vedenie evidencie podľa § 24 písm. d) zákona o pohrebníctve, e) neudržiava poriadok na pohrebisku podľa § 24 písm. e) zákona o pohrebníctve., f) nedodržiava ustanovenia prevádzkového poriadku pohrebiska, ktoré sa týkajú povinností návštevníkov podľa § 25 písm. a) zákona o pohrebníctve., g) nezachováva dôstojnosť pohrebiska podľa § 25 písm. b) zákona o pohrebníctve.
2 . Za priestupky podľa odseku 1 zákona o pohrebníctve možno uložiť pokutu do 663 eur. Pri ukladaní pokuty sa prihliada na závažnosť, spôsob, čas trvania a následky protiprávneho konania.
3. Na priestupky a ich prejednávanie sa vzťahuje všeobecný predpis o priestupkoch.
4. Za priestupky podľa zákona č. 131/2010 Z.z. možno uložiť blokovú pokutu do výšky 66 eur.
5. Priestupky podľa odseku 1 písm a) až g) tohto VZN prejednáva a sankcie za ne ukladá obec. Výnos z pokuty je príjmom rozpočtu obce.
Toto Všeobecne záväzné nariadenie bolo schválené Obecným zastupiteľstvom v Liešťanoch dňa 25. júna 2013, uznesením č. 61/2013.
Dňom účinnosti tohto VZN č. 3/2013, ktorým sa vydáva Prevádzkový poriadok pohrebiska v obci Liešťany stráca účinnosť VZN č. 1/2007 zo dňa 27.4.2007
Dňom účinnosti tohto VZN stráca účinnosť „Cenník poplatkov za miesto na pohrebisku“ schválený Obecným zastupiteľstvom dňa 18.9.2012 uznesením č. 4/2012/g, ktorý tvoril prílohu „Zásad hospodárenia s obecným majetkom.“
Toto VZN č. 3/2013 nadobúda účinnosť dňa 1. augusta 2013.
Neoddeliteľnou súčasťou tohto VZN je Cenník služieb, ktorý tvorí Prílohu č. 1.
Vyvesené dňa: 26.6.2013
Príloha č. 1, k Prevádzkovému poriadku pohrebiska – cenník prenájmu hrobových miest a služieb súvisiacich s pochovávaním a prevádzkovaním pohrebiska v obci Liešťany:
Prenájom hrobového miesta pre zosnulého, ktorý mal v Obci Liešťany trvalý pobyt:
Na obdobie 10 rokov
Nájomné za jedno hrobové miesto a prehĺbený hrob 5,00 €
Nájomné za dvojhrob 10,00 €
Nájomné za trojhrob 15,00 €
Poplatok za vytvorené hrobové miesta dopredu, t.j. pred úmrtím
dotyčnej osoby, platí len pre občanov s trvalým pobytom v obci
jednohrob 3,50 €/ rok
dvojhrob 7,00 €/ rok
Prenájom hrobového miesta pre zosnulého, ktorý nemal v Obci Liešťany trvalý pobyt:
Nájomné za jedno hrobové miesto a prehĺbený hrob 100,00 €
Nájomné za dvojhrob 200,00 €
Cena po uplynutí prenájmu za obnovu už prenajatého miesta na ďalších 10 rokov sa vyrubí vo výške podľa bodu 1 alebo 2.
Prvé a ďalšie prenajatie hrobového miesta pre dieťa do 15 rokov – zadarmo.
Použitie Domu smútku na pohreb zosnulého je oslobodené od poplatku, hradí sa len spotreba elektrickej energie pri použití chlad. boxu.
Poplatok za vstup na cintorín pre kamenárske firmy alebo PO (podnikateľa), ktorý osádza náhrobný kameň 10,00 €/ 1 hrob